นึกอยากทานขนมจีน แต่ก็ลังเลๆ เพราะอาหารจำพวกเส้นลื่นๆนี่ ตัดใจทานหมดยากจริงๆ แต่ร้านนี้ มีดีพอตัว ทานได้จนเกือบหมด

จริงๆ ผ่านร้านมาหลายรอบแล้ว แอดร้านไว้ก็เนิ่นนาน ความอยากทานบวกกับความอยากลองจากที่เห็นในเพจ เลยขอลองสักครั้งนะ

ร้านนี้อยู่ถนนนารายณ์ปราบศึก ติดร้าน fu bakery ก่อนถึงรพ เมืองสมุทรปากน้ำืเป็นร้านห้องแถวเล็กๆห้องเดียว ไปทานตั้งแต่ยามเช้าก็เห็นร้านเปิดแล้ว

ตัวร้านค่อนข้างสะอาด ดูเรียบร้อยดี มีขนมจีนน้ำยาทั้ง 4 ภาคเป็นหลัก มีเมนูหม้อไฟเป็นไฮไลต์ด้วย แต่ก็เห็นเมนูบางรายการที่เป็นแนวอีสานอยู่หลายเมนูนะ ช่วงเช้า เห็นหม้อน้ำยากำลังทำเดือดๆ น่าทานอยู่ แต่ลองเป็นแกงเขียวหวาน ที่น่าจะทานโล่งที่สุดแล้ว

@ ขนมจีนแกงเขียวหวานไก่ ราคา 30 บาท ราดน้ำแกงมาให้ซดเพลิน เต็มจานเลยทีเดียว ขนมจีนของที่นี่เป็นแบบเส้นเล็ก ซึ่งดีนะ ช่วยให้ความรู้สึกลื่นๆหยุ่นๆ มันหายไปเยอะ พอทานคู่กับน้ำแกงรสชาติจัดๆ ทำให้ไม่ค่อยเลี่บนเท่าไหร่ืจึงทานได้จนเกือบหมดจานเหมือนกัน สำหรับแกงเขียวหวาน รสชาติถือว่าเข้มดีอยู่ อาจจะติดเค็มนิดๆ แต่ก็ดีกว่ามาหวานๆ ทานแล้วเลี่ยน เครื่องพวกไก่และเลือด กลางๆ ไม่ได้ฟินเฟอร์  ทานรวมๆกับผักเคียง อิ่มดีนะ

โดยรวมๆแล้ว ก็ถือว่าคุ้มกับราคาที่ได้ไปลอง เป็นรสชาติที่ดีกว่าหลายร้าน กับนานๆครั้งที่ได้ทานขนมจีนทีอย่างนี้นะ